OpenLLM-France/wikimedia huggingface dataset:
# Estatu konfesional

Estatu konfesionala erlijio espezifiko bati atxikitzen zaiona da, erlijio ofiziala deritzona (estatuko eliza edo ezarritakoa). Egoera hori usadio eta ohituren edo tradizioaren ondorioa izan daiteke, edo bertako legedian isla daiteke, batez ere herrialdeko Konstituzioan. Estatuak erlijio ofizial bat aitortzeak ez du esan nahi beste erlijio batzuk askatasunez praktikatzea onartzen ez denik, bai publikoki, bai esparru pribatura mugatuta. Egoera hori erlijio-tolerantzia edo intolerantzia da, hurrenez hurren.

## Kanpo estekak

* Datuak: Q188213
# Estatu terrorismo

Estatu terrorismoa estatu batek egiten du, eta kontrainsurjentzia-estrategia planifikatua eta antolatua da. Demozidio mota bat da. Bere helburuak betetzeko, terrorismoa erabiltzen du estatu batek errepresio politikorako, legez gaindiko indarkeria baliatuz herritar guztien edo sektore baten aurka, eta maiz, subertsio egoeran gertatzen da hori. Honako praktika hauek bil daitezke estatu-terrorismoan:
* pertsonen aurkako jazarpena, bortxaketak, torturak eta erailketak, polizia, armada nahiz indar paramilitarren eskutik;
* talde terrorista faltsuen sorrera, normalean ekintza polizial eta militarrak kamuflatzeko; batzuetan, estatuek itxuraz bere kontrako taldeak sortu izana, horiek burututako gehiegikeriak eta ekintza indiskriminatuak insurjentzia-taldeei leporatzeko;
* militar eta poliziengan, herriaren aurkako jarrerak toleratu eta sustatuz, inkontrolatuen ekintzei bidea zabaltzea;
* insurjentziaren aurkako mertzenario eta talde paramilitarren sorrera eta jarduera bultzatzea;
* herritarren aurkako zigor operazio zuzenak, "terroristei laguntzea" egotzita, zibilen artean eragindako biktimak "kalte kolateral" gisa azalduz;
* herritarrei legedi ez demokratiko bat ezartzea, herritarren giza-eskubideak urratuz.
Hala ere, estatu-terrorismo izendapena eztabaidatua izaten da kasu askotan, indarreango ordenamendu juridikoak eta horren aplikazioak estrategia hori erraztu eta jokoan dauden interes politiko eta geopolitikoak direla eta, terrorismo terminoaren balorazio negatiboa baztertzearren. Teoria anarkista eta ultraezkertiarren arabera, berriz, terrorismo bakarra estatuak egiten duena izaten da. Estatu-terrorismotzat jotzen diren jarduera zenbait gerra zikin terminoan bildu izan dira batzuetan, tokiaren eta une historikoaren arabera termino horrek bere baitan adiera ezberdinak jasotzen baditu ere.

## Ikus, gainera

* GAL
* Oroimena euskal gatazkan

## Kanpo estekak

* Datuak: Q623179
* Multimedia: State terrorism / Q623179
# Estatu txotxongilo

Estatu txotxongiloa, erregimen txotxongiloa edo gobernu txotxongiloa, de iurez independientea baina de factoz atzerritar potentzia baten menpe, kontrolpean edo babespean dagoen estatu bat deitzeko izendapena da. Nominalki estatu burujabea izan arren, atzerritar edo kanpotar potentzia batek finantza, ekonomia edo militar arrazoiengatik efektiboki kontrolatua dagoenean da.
Estatu txotxongilo batek itxuraz edozein herrialdek dituen berezko independentzia ezaugarriak dauzka, tartean izena, banderam ereserkia, konstituzioa, legeak, leloa eta gobernua, baina benetan beste estatu edo potentzia batek sortuak, eratuak, babestuak edo kontrolatuak daude, txotxongiloak bailiran, hortik beren izendapen metaforikoa.
Maiz mespretxu edo gutxiezpen esanahiez erabiltzen den izendapena da. Adibidez, Ipar Korea eta Hego Koreako gobernuak elkarren artean batak besteaz izendapen honekin mintzatzen ziren, beren burua Koreako prenintsula osoaren benetazko ordezkaritzat jo eta bestea gezurrezkotzat baitzuten, alegia, Sobietar Batasuna eta Estatu Batuen estatu txotxongilotzat.

## Ikus gainera

* Banana errepublika

## Kanpo estekak

* Datuak: Q208164
* Multimedia: Puppet states / Q208164
# Estatu unitario

Estatu unitarioa gobernua botere bakar bezala kudeatzen den estatua da, non gobernu zentrala den estatuko botere exekutiboaren erakunde nagusi. Horren azpitik egon daitezken administrazio guztiak (udalak, lurraldeak, eskualdeak) gobernu zentral horrek emandako eskumenak exekutatu ditzakete bakarrik.
Munduko estatu gehienek, egitura politiko hau dute. Beste aldean, estatu federalak ditugu.

## Kanpo estekak

* Datuak: Q179164
# Estatua

    Artikulu hau eskultura motari buruzkoa da; unitate politiko beregaina eta burujabea den nazioa, nazio zatia edo nazio multzoa gaitzat duena beste hau da: «Estatu»
Estatua izaki bizidun bat irudikatzen duen eskultura-lana da. Normalean, era errealista eta figuratiboaz egiten da. Beraz, eskultura mota da. Irudia pertsonena zein animaliena izan daiteke.

## Teknikak eta materialak

Estatuak egiteko material desberdinak erabil daitezke: harria, egurra, buztina, metalak... Artistaren arabera erabiltzen dira. Antzinean material ohikoena harria izaten zen: marmol, kareharria, alabastro, granito, diorita. Gaur egun material modernoak ere erabiltzen dira: polimeroak, plastikoak, hormigoi.
Material horiekin, bestetik, teknika desberdinak erabil daitezke. Adibidez, moldetuaren teknika: molde bat egiten da eta barruan metal urtuak sartzen dira, orokorrean brontzea.

## Izendapenak eta estatua motak

Estatuak, jarreren arabera sailkatu daitezke:
* propioa, zutik,
* eseria
* etzana, gehienetan sarkofago baten gainean
* zaldizko estatua
* otoilaria, belaunikatuta
* eskaintzailea, objektuak eskaintzen
Irudikatutako gorputzaren atalaren arabera:
* busto, burua eta toraxen goiko partea erakusten du
* herma, busto antzekoa baina zutabe batean jarraitzen du
* gorputz enborra, eskultura baten fragmentoa, bururik gabe, besoak edo hankak gabe
Taminuaren arabera:
* kolosoak, oso tamainu handikoak
* estatuatxoak, normalean apaingarri gisa erabiltzen dira

### Irudigintza polikromoa

Honen arabera, amaierako emaitza margotu egiten da. Teknika honen jatorria oso zaharra da. Antzinean, esaterako, egurrezko tailuak margotzen ziren.

## Estatua ospetsuak

* Rodasko kolosoa
* Zeusen Olinpiako estatua
* Marko Aurelioren zaldizko estatua
* Askatasunaren Estatua

## Ikus, gainera

* Eskultura

## Kanpo estekak

* Datuak: Q179700
* Multimedia: Statues / Q179700
# Estatu libre elkartu

Estatu libre elkartua edo mankomunitatea (Commonwealth, ingelesez) AEBetako Puerto Rico eta Ipar Mariana uharteetako gobernu mota da. Bere independentzia lortu aurretik, Filipinetako Mankomunitateak Ameriketako Estatu Batuetako Estatu libre elkartu bat ere osatu zuen.
Puerto Ricoko Alderdi Demokratiko Popularrak 1952az geroztik Puerto Ricoren eta AEBen arteko itun bat egon zela dio Puerto Ricori gobernu autonomoa eman eta Nazio Batuen kolonien zerrendatik kendu zuena. Adierazpen hori 2015ean argitu zuen Ameriketako Estatu Batuetako Gobernuak, Puerto Rico Estatu Batuetako Kongresuaren aginte eta ahalmen boteredunen menpeko Estatu Batuetako lurraldea dela errepikatuz, Espainiak 1898ko Parisko Itunaren akordioen barruan eman ondoren. 2023ko apirilean, Puerto Ricoren Estatus Legea, Estatu Batuekin duen lurralde-egoera eta harremana ebatzi nahi dituena maila federalean plebiszitu lotesle baten bidez, berriro aurkeztu zuten Demokratek Ganberan..

## Kanpo estekak

* Datuak: Q609591
# Estíbaliz de Miguel

Estíbaliz de Miguel Calvo (Barakaldo, 1974) bizkaitar soziologoa da. EHUko irakaslea, emakume presoetan aditua da.

## Lanak

* Relaciones amorosas de las mujeres encarceladas
* La cárcel. Lugar donde habita Dios
* Encarcelamiento de mujeres. El castigo penitenciario de la exclusión social y la desigualdad de género
* Explorando la agencia de las mujeres encarceladas a través de sus experiencias amorosas
* Mujeres excluidas. Malas mujeres.
* El encierro carcelario. Impacto en las mentes y los cuerpos de las mujeres presas

## Sariak eta Aitortzak

* 2012an Micaela Portilla Saria, tesi onenari.

## Erreferentziak

* ↑ Micaela Portilla Vitoria Saria: Saritutako tesiak. .

## Kanpo estekak

* Datuak: Q50617986
# Esva

Esva ibaia (gaztelaniaz: Río Esva; asturieraz: Ríu Esva) Iberiar penintsulako iparraldean dagoen erreka da, mendebaldeko Asturias zeharkatzen duena.
Bárcena eta Grande de Calleras ibaien lotunean sortua, Tineo eta Valdés zeharkatzen ditu. Azkenenean, Valdés udalerrian itsasoratzen da.

## Kanpo estekak

* Datuak: Q5194931
* Multimedia: Esva River / Q5194931
# Estérel (Quebec)

Estérel Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Les Pays-d'en-Haut konderriko eskualde udalerria da.. 2011ko zentsoaren arabera 199 biztanle zituen 12.04 kilometro koadroko azaleran.

## Kanpo estekak

* Datuak: Q141528
* Multimedia: Estérel, Quebec / Q141528
# Estë

Estë, Jentila eta Nekearen eta zaurien Sendatzailea (Estë "the Gentle", "the healer of hurts and of weariness" jatorrizko ingelesezko bertsioan) bezala ere ezaguna, Tolkienen legendarium ospetsuko pertsonaia bat da, idazlearen hil ondorengo lana den Silmarillionen agertzen dena. Valierretako bat da, Valarren damak, eta Irmoren emaztea.
Bere lorategietan, Lorienen lorategietan bizi da, Valinorren. Beti grisez jantzita doa, eta, egunean zehar, Lorellin lakuko uhartean lo egiten du.
Estëk, "atsedena" esan nahi du. Sendapenaren eta lasaitasunaren anderea da, nekea eta ezinegona kentzen dituena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2596441
# Estíbaliz Martínez

Estíbaliz Martínez Yerro (Gasteiz, 1980ko maiatzaren 9a - ) gimnasta ohi arabarra da. Atlantako Jokoetan urrezko domina lortutakoa eta bitan munduko txapelduna izandakoa.

## Biografia

Etxean itzulipurdika ibiltzen zenez, gurasoek gimnastikako talde batean sartu zuten bospasei urterekin. Zazpi urte zituela ekin zion gimnastika erritmikori Gasteizko Beti Aurrera klubean hain zuzen ere. Bertan Tania Lamarca edo Almudena Cid izan zituen kideak. Hasieran, astean bitan entrenatzen zen; gero, lautan; geroago, bost aldiz, eta, 14 urterekin, Madrilera joan zen bizitzera, Espainiako selekzioaren partaide moduan, eta hantxe egon zen 1996an kirol profesionala utzi arte.
Taldeka, zenbait domina lortu zituzten Europako eta Munduko Txapelketetan (Budapesten, Pragan eta Vienan), baina, «urrezko neskatoen» lorpen handiena 1996ko Atlantako Jokoetako garaipena izan zen. Atlantan berarekin aritu zirenak Estela Giménez, Nuria Cabanillas, Lorena Guréndez, Marta Baldó, Tania Lamarca eta Maider Esparza izan ziren.
Urtebete geroago utzi zuen gimnastika. Entrenatzaile lanetan hasi bazen ere, ez zuen nahi bere ikasleek bizitzea berak bizi izandakoa. Egun, pilates estudio bat dauka eta kiromasajista da Gasteizen.

## Erreferentziak

* 1 2 3 Garmendia Etxeberria, Aitor. (2024-07-20). «Zuzi olinpikoaren keak uzten duen lorratzaz» Berria (Noiz kontsultatua: 2024-07-23).
* ↑ «Tania Lamarca Celada» web.archive.org 2009-07-20 (Noiz kontsultatua: 2024-07-23).
* ↑ «Comité Olímpico Español» web.archive.org 2021-01-19 (Noiz kontsultatua: 2024-07-23).

## Kanpo estekak

* Datuak: Q860839
* Multimedia: Estíbaliz Martínez / Q860839
# Estós harana

Estós harana (benasqueraz Vall d'Estós edota Ball d'Estós) Erdialdeko Pirinioetako hegoaldeko isurialdean dagoen haran bat da, Aragoiko Huescako probintziaren iparraldean eta Ribagorza eskualdean.
Benasque haranaren ipar-mendebaldean dago, Posets-Maladeta Parke Naturalaren barnean. Glazial jatorriko haran honen iparraldean Perdiguero (3.221 m.) mendia dago, eta hegoaldean Posets (3.375 m.). Harana mendebalde-ekialdeko norantzan kokatua dago, 12 kilometro inguruko luzera du, eta bere ibarrean Estós ibaia igarotzen da, Ésera ibaiaren ibaiadarra dena. Haranean Clarabides, Gías eta Oô mendiak ere badaude, Frantziako mugan. Haranaren bataz-besteko garaiera 1.400-3.375 metro artean dago.

## Kanpo estekak

* Datuak: Q3553968
* Multimedia: Valle de Estós / Q3553968
# Estéparreko hobi komunak

Esteparreko hobi komunak Burgosko probintzian dagoen Estépar herrian aurki izan dira. Espainiako Gerra Zibilean irekitako hobi mutzo da. Bertan Burgosko espetxetik eramandako errepublikaren aldeko presoak fusilatu eta lurperatu izan ziren. Dokumentatuta dago 371 pertsona lurperatu zituztela, eta historialari batzuek milara igo dute kopurua, baina haien kokapenari buruzko zantzurik ez dagoenez, zaila da edozein lokalizazio-lan egitea.

## Eraildakoak bilatzen

2003ko udan, Burgosko Memoria Historikoa Berreskuratzeko Koordinakundea (CRMH) sortu zen, biktimen senideak mobilizatzen hasi zirenean haien gorpuak bilatu eta berreskuratzea eskatzeko. 2012an, José Luis Rodríguez Zapateroren gobernuko Presidentzia Ministerioaren laguntza baten bidez, georradar bidezko ikerketa bat egin zen. Horrek hiru hobi komun aurkitzea ahalbidetu zuen. Geroago laugarren hobi bat aurkitu zuten ere bai. 2014ko uztailean, lehenengo hiru hobietatik 70 gorpu atera zituzten. 2015eko apirilean, lurpetik ateratzeko lanak egin zituzten laugarren hobian, eta beste 26 gorpu aurkitu zituzten.

## Biktima ezagun batzuk

Biktima batzuk oso ezagunak ziren:
* Enrique Maestu Martínez, Melgar de Fernamental herriko alkatea.
* Antonio José Martínez Palacios (33 urte), musikaria.
* Antonio Pardo Casas (27 años), kazetaria.
* Benito Manso González, PSOE alderdiaren kidea

## Euskaldunak ere bai

Herri honetan errepublikaren aldeko militante askoren gorpuzkinak aurkitu izan dira hobi komunetan. Frnakistek Burgosko espetxetik ateratako 371 lagun baino gehiago fusilatu zituzten Esteparreko mendian, batzuk euskal herritarrak, besteak beste, Antonio Larrañaga Goñirena, Enrique Etxabe Artola, Klaudio Egaña Otamendi anarkistak.

## Erreferentziak

* ↑ https://www.burgosconecta.es/2017/09/30/la-inhumacion-de-96-cuerpos-de-represaliados-cierra-un-circulo-de-dolor-y-duelo-en-estepar.html
* ↑ https://www.burgosconecta.es/2014/07/28/se-recuperan-70-cuerpos-de-ajusticiados-en-estepar-en-el-verano-del-36.html
* ↑ https://irutxulo.hitza.eus/2024/03/01/burgosen-fusilatu-eta-lurperatutako-anarkista-donostiarrak/

## Kanpo estekak

* Beñat Parra: "Burgosen fusilatu eta lurperatutako anarkista donostiarrak", Hirutxuloko Hitza, 2392.zk., 2024/03/01.
* Datuak: Q47008416
* Multimedia: Mass graves of Estépar / Q47008416
# FirstEnergy Stadium (Cleveland)

FirstEnergy Stadium, ofizialki FirstEnergy Stadium edo Home of the Cleveland Browns, AEBtako Ohio estatuko Cincinnati hirian dagoen amerikar futbol estadio bat da. 1998ean eraiki zen eta Cleveland Browns taldearen jokalekua da.

## Iruditegia

* Kanpoaldea.
* Zelaiaren ikuspegi panoramikoa.
* Aireko ikuspegia.
* Barnealdea.

## Kanpo estekak

* FirstEnergy Stadiumen webgunea (Ingelesez)
* Datuak: Q1100756
* Multimedia: Cleveland Browns Stadium / Q1100756
# Firrhill

Firrhill, Eskoziako Edinburgh hiriburuko auzune bat da.

## Kanpo estekak

* Datuak: Q5452180
# First Blood

First Blood (euskaraz Lehen Odola, halere Rambo I izenburuz ezagunagoa da) 1982ko Ted Kotcheff estatubatuar zinema zuzendariaren ekintza filma bat da. David Morrell idazlearen izenburu berdineko First Blood eleberrian oinarritua dago. Bertan, Sylvester Stallone, Richard Crenna eta Brian Dennehy aktoreek antzeztu zuten.
Filma honek lortutako arrakastari esker bi jarraipen izan zituen, Rambo: First Blood Part II (1984) eta Rambo III, bai eta Rambo (2008) berregokitzapen bat ere.
Filma Kanadako Columbia Britainiarran negualdean filmatu zen.

## Argumentua

Oharra: Atal honek istorio osoa edo amaiera argitzen du.
John Rambo (Sylvester Stallone) Vietnamgo Gerrako txapel berde beteranoa bere armakidea bisitatzera doanean gerra kalte psikologiko eta fisikoen ondorioz hil berri dela jakingo du. Egun batzuk geroago, poliziak noraezean ibiltzeagatik atxilotu eta jipitu egingo dute. Orduan Johnek Vietnamen jasandako torturak berroroitu eta bortizki erantzungo die.

## Aktoreak

* Sylvester Stallone: John Rambo
* Richard Crenna: Samuel Trautman kolonela
* Brian Dennehy: Will Teasle sheriffa
* Jack Starret: Arthur Gault sarjentua
* Patrick Stack: Clinton Morgan tenientea
* John McLiam: Orval
* David Caruso: Mitch laguntzailea
* Danny Vozna: mutila
* Bill McKinney: Dave Kern kapitaina

## Kanpo estekak

* First Blood filmaren IMDBko fitxa irakurgai (Ingelesez)
* First Blood filmaren trailer edo iragarkia ikusgai. Youtube.com (Ingelesez)
* Datuak: Q244963
* Multimedia: Rambo I / Q244963
# First Knight

First Knight (euskaraz Lehenbiziko Zalduna) 1995eko Jerry Zucker estatubatuar zinema zuzendariaren abenturazko filma bat da. Arturiar zikloan oinarritua dago. Bertan, Sean Connery, Richard Gere, Julia Ormond eta Ben Cross aktoreek antzeztu zuten.
Filma Galesko Gwynedd konderrian eta Ingalaterrako Buckinghamshire eta Hertfordshire konderrietan filmatu zen, aldiz ezkontza eszenak St Albans katedrala eta Pinewood Studios estudioetan.

## Argumentua

Kamelot Erresuman maitasuna, ohorea, traizioa eta pasioa elkar nahastuko dira, Lady Ginebrak Artur erregearekin bi arrazoiengatik ezkontzen denean: alde batetik harekiko sentitzen duen begirunea eta mirespena, eta bestettik bere Leonesse erresuma babesteko asmoa. Baina patuak Lancelot Lakukoa zaldun ederra Kamelot Erresumara dakar, iritsi bezain laister Ginebra eta Lanceloten arteko maitasuna piztuko delarik, honek Ginebrari zalantza ekarriko dio: erregina gisa bizi edota Lancelotekiko duen maitasuna adierazi.

## Aktoreak

* Richard Gere: Lancelot Lakukoa
* Julia Ormond: Ginebra erregina
* Sean Connery: Artur erregea
* Ben Cross: Maleagant printzea
* John Gielgud: Oswald
* Liam Cunningham: Sir Agravaine
* Christopher Villiers: Sir Kay
* Valentine Pelka: Sir Patrise
* Colin McCormack: Sir Mador
* Alexis Denisof: Sir Gaheris
* Ralph Ineson: Ralf
* Stuart Bunce: Peter
* Angus Wright: The Marauder

## Kanpo estekak

* First Knight filmaren IMDBko fitxa irakurgai (Ingelesez)
* Datuak: Q333971
# Firrel

Firrel Alemaniako udalerria da. Saxonia Beherea estatuan dago, [[Leer barrutia|Leer]] barrutian. 2014an 816 biztanle zituen 8,26 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q639825
* Multimedia: Firrel / Q639825
# First-come, first-served

First-come, first-served (batzuetan first-in, first-served, first-come, first choice edo besterik gabe FCFS). Zerbitzu ona emateko politika da, oso sinplea bere oinarrian, ailegatu den lehenengo bezeroa edo sortu den lehenengo problema izango da zerbitzatuko edo konponduko dugun lehena.

## Ikus, gainera

* FIFO (first-in, first-out)

## Kanpo estekak

* (Ingelesez) NIST institutoak emandako definizioa.
* Datuak: Q910548
# First Comes Courage

First Comes Courage 1943. urtean Dorothy Arzner estatubatuarrak zuzendutako filma da.

## Istorioa

Oharra: Atal honek istorio osoa edo amaiera argitzen du.
Nicole Larsen Norvegiako erresistentziako kidea da. Gerrako informazio garrantzitsua lortzeko helburuarekin, Paul Dichter ofizial naziarekin maitasun-harreman bat hasiko du, eta bere benetako asmoa ezagutzen ez duten bizilagunen eztenkadei aurre egin beharko die.

## Aktoreak

* Merle Oberon: Nicole Larsen
* Brian Aherne: Capt. Allan Lowell
* Carl Esmond: Maj. Paul Dichter
* Isobel Elsom: Rose Lindstrom
* Fritz Leiber: Dr. Aanrud
* Erville Alderson: Soren
* Erik Rolf: Ole
* Reinhold Schünzel: Col. Kurt von Elser

## Erreferentzia

* ↑ www.sansebastianfestival.com

## Kanpo estekak

* Datuak: Q5452764
# Firozpur barrutia

Firozpur barrutia Indiako barruti bat da, Firozpur dibisioan, Punjab estatuan. 2.029.074 biztanle ditu 5.305 kilometro koadrotan.

## Mugakideak

Honako barrutiekin egiten du muga:
Fazilka district $^{(en)}$ Kapurthala barrutia Faridkot barrutia Tarn Taran barrutia Moga barrutia

## Ikus, gainera

* Punjab

## Kanpo estekak

* Datuak: Q172385
* Multimedia: Firozpur district / Q172385
# First Canadian Place

First Canadian Place, Kanadako Toronto hiriko bulego etxe orratza da. 298 metro eta 72 solairu ditu.
Bregman + Hamann Architects eta Edward Durell Stone & Associates arkitekto taldeek diseinatua da, eraikina Kanadako eraikinik garaiena da 1975etik.

## Kanpo estekak

* Egitasmoaren webgunea.
* Datuak: Q1052475
* Multimedia: First Canadian Place / Q1052475
# Familia Santuko Semeak

Familia Santuko Semeak (latinez: Filii Sacrae Familiae Iesu, Mariae et Ioseph edo SF) institutu erlijioso katolikoa da, Josep Manyanet apaizak 1864an Trempen sortua. Bere funtzio nagusia familia kristauen prestakuntza pedagogikoa eskaintzea da, haur eta gazteen hezkuntza prestakuntzaren bidez. 1901eko ekainaren 22an, fundatzailea hil baino hilabete batzuk lehenago, Familia Santuko Semeen Kongregazioak Leon XIII.a Aita Santuaren onespen kanonikoa izan zuen.
Familia Santuaren Semeak zortzi herrialdetan daude: Espainian, Estatu Batuetan, Italian, Argentinan, Kolonbian, Mexikon, Brasilen eta Venezuelan. Ikastetxe, parrokia, espiritualtasun etxe, unibertsitate egoitza eta Gazte eta Familia Pastoraltzako hainbat mugimenduren bitartez betetzen dabe euren eginkizuna.

## Erreferentziak

* ↑ Euskalterm: [Hiztegi terminologikoa] [2002]

## Kanpo estekak

* Datuak: Q1854576
# Familia disfuntzional

Familia disfuntzional batean, gatazkak, jokabide txarra eta, askotan, banakako kideen abusua etengabe eta aldizka gertatzen dira, eta, ondorioz, beste kide batzuk ekintza horietara egokitzen dira. Batzuetan, familia horietan hazi egiten diren haurrek jarrera hori normala dela ulertzen dute. Familia disfuntzionalak batez ere kodependentzia duten helduen emaitza dira, eta adikzioek ere eragin diezaiekete, hala nola substantzien abusuak (alkohola, drogak, etab.). Beste jatorri batzuk tratatu gabeko gaixotasun mentalak eta guraso disfuntzionalak gehiegi emulatzen edo zuzentzen saiatzen diren gurasoak dira. Kasu batzuetan, guraso heldugabe batek ahalbidetuko du guraso nagusiak bere seme-alabez abusatzea.
Normalean, gurasoak banantzearen eta dibortzioaren atarian dauden egoeretan gertatzen da. Kasu batzuetan hori egia bada ere, sarritan ezkontza-lotura oso indartsua da, gurasoen hutsegiteak elkarren osagarri baitira. Laburbilduz, gurasoek ez dute nora joan. Hala ere, horrek ez du esan nahi familia-egoera egonkorra denik. Estres-faktore garrantzitsu orok, hala nola lekualdaketa batek, langabeziak, gaixotasun batek, hondamendi naturalek, arazo ekonomikoak eta abarrek, haurrei eragiten dieten gatazkak asko okertzea eragin dezakete.
Familia disfuntzionalek ez dute inolako muga sozial, finantzario edo intelektualik. Hala ere, duela hamarkada batzuk arte, profesionalek (terapeutek, gizarte-langileek, maisu-maistrek, kontseilariek, klerikoek eta abarrek) ez zuten familia disfuntzionalaren kontzeptua serio hartu, batez ere klase ertain eta altuetan. Edozein esku-hartze ezkontzaren santutasuna urratzea eta dibortziatzeko probabilitatea handitzea bezala ikusten zuten (garai hartan sozialki onartezina zena). Haurrek gurasoei obeditzea espero zen (azken batean, aitari), eta egoerari bakarrik aurre egitea.

## Erreferentziak

* ↑ Euskalterm: [Hiztegi terminologikoa] [2008]
* ↑ Stoop, David; Masteller, James C.. (1997). Perdonar a nuestros padres, perdonarnos a nosotros mismos: Hijos Adultos curación de las Familias disfuncionales. .
* ↑ Kerr, Michael E.; Bowen, Murray. (1988). Evaluación familia. .
* ↑ Napier, Nancy J.. (1990). Recreando Tu Auto: Ayuda para los Hijos Adultos de Familias disfuncionales. .

## Kanpo estekak

* Datuak: Q906343
# Familia Santua (argipena)

Familia Santua esamoldeak adiera zenbait ditu:
* Familia Santua, Jesus Haurra, Maria eta Josef Nazaretekoa,
** Familia Santuaren tenplua;
* Familia Santua, Karl Marx eta Friedrich Engelsen liburua.
# Familia Santuaren Katedral Basilika (Nairobi)

Familia Santuaren Katedral Basilika (ingelesez: Cathedral Basilica of the Holy Family) Kenyako Nairobin dagoen katedral katoliko modernoa da. Nairobiko artxibarrutiaren egoitza da. Basilikaren adierazpena 1982ko otsailaren 15ean jaso zuen.

## Erreferentziak

* ↑ http://www.gcatholic.org/churches/data/basKE.htm

## Kanpo estekak

* (Ingelesez): Mezen ordutegia.
* Datuak: Q4451415
* Multimedia: Holy Family basilica (Nairobi, Kenya) / Q4451415